2 “Nea Yehowa aka ni,‘“Moab bɔne* a ɛto so abiɛsa+ ne nea ɛto so anan nti, nea maka no, merentwe nsan,Efisɛ ɔhyew Edom hene nnompe de yɛɛ akado.2 Enti mede ogya bɛto Moab, na ɛbɛhyew Keriot aban a ɛyɛ den no.+Moab bewu wɔ dede mu,Obewu wɔ ɔko nteɛteɛm ne abɛn nnyigyei mu.+3 Metwa ɔhene* no afi ne mu,Na mekum emu mpanyimfo nyinaa aka ne ho,”+ Yehowa asɛm ni.’4 Nea Yehowa aka ni,‘Yuda bɔne* a ɛto so abiɛsa+ ne nea ɛto so anan nti, nea maka no, merentwe nsan,Efisɛ wɔpoo Yehowa mmara,*Na wɔanni n’ahyɛde so.+Mmom, atoro a wɔn agyanom dii akyi no,* ɛno ara na wɔadi akyi afom kwan.+5 Enti mede ogya bɛto Yuda,Na ɛbɛhyew Yerusalem aban a ɛyɛ den no.’+6 Nea Yehowa aka ni,‘Israel bɔne* a ɛto so abiɛsa+ ne nea ɛto so anan nti, nea maka no, merentwe nsan,Efisɛ wɔtɔn ɔtreneeni gye dwetɛ,Na wɔtɔn ohiani gye mpaboa.+7 Wotiatia mmɔborɔwafo ti so hyɛ mfuturu mu,+Na wosiw ahobrɛasefo kwan.+Ɔbarima ne ne papa ne ɔbea baako da,*Na wɔde gu me din kronkron no ho fĩ.8 Ntama a wɔma nkurɔfo de besi awowa no, ɛno na wɔda so wɔ afɔremuka biara ho,+Na nsã a wɔabɔ ebinom ka ama wɔde aba no na wɔnom wɔ wɔn anyame fi.’*9 ‘Nanso me na mesɛee Amorini no wɔ wɔn anim,+Amorini a na ne tenten te sɛ sida dua, a ne ho yɛ den sɛ odum no;Mesɛee n’aba a ɛwɔ so, ne ne ntini a ɛwɔ fam no.+10 Miyii mo fii Egypt asaase so,+Na mema monantew sare so mfe 40,+Na mema mukogyee Amorini no asaase fae.11 Memaa mo mma no bi bɛyɛɛ adiyifo,+Na memaa mo mmerante no bi bɛyɛɛ Nasirifo.+Ɛnte saa anaa, O Israelfo?’ Yehowa asɛm ni.12 ‘Nanso mode nsã* puapuaa Nasirifo no,+Na moka kyerɛɛ adiyifo no sɛ: “Monnhyɛ nkɔm.”+13 Enti mɛyam mo wɔ baabi a mowɔ,Sɛnea teaseɛnam a wɔde hwiit* a wɔatwa no foforo ahyɛ no ma yam biribiara a ɛfa so no.14 Nea ne ho yɛ hare rennya baabi nguan nkɔ,+Na nea ne ho yɛ den ahoɔden bɛsa,Na ɔsabarima biara rentumi nguan mpere ne nkwa.*15 Nea okura agyan rentumi nnyina,Na nea ne nan ase yɛ hare rentumi nguan,Na nea ɔte pɔnkɔ so rentumi nguan mpere ne nkwa.*16 Ɔsabarima a ɔwɔ akokoduru paa* mpo,Ɔde ne ho kwaterekwa* na ebeguan saa da no,’+ Yehowa asɛm ni.”
twi_Latn